open-index/open-wikipedia-markdown huggingface dataset:
Pippi Mediaslongas

**Pippi Mediaslongas** (en ) é un personaxe de ficción literaria creado pola escritora sueca Astrid Lindgren. Está dotada dunha gran forza e deixa ver o amor da autora polos animais. Posúe un cabalo a lunares e mais un mono chamado *Señor* *Nilsson*. É orfa de nai e o pai é pirata e rei dos habitantes dunha illa dos mares do sur.

Pippi Mediaslongas foi traducida ao galego por David A. Álvarez Martínez e editada por Kalandraka en 2017.

## Libros 
* *Pippi Mediaslongas* (1945, publicado en galego en 2017)
* *Pippi Mediaslongas embarca*  (1946, publicado en galego en 2018)
* *Pippi Mediaslongas nos Mares do Sur* (1948, publicado en galego en 2019)

## Notas 
## Véxase tamén 
### Ligazóns externas 
* Páxina oficial de Astrid Lindgren  
*Libros en Kalandraka
José Carlos Adán

**José Carlos Adán Arias**, nado en Vigo o 22 de xullo de 1967, é un atleta olímpico galego xa retirado.
## Traxectoria 
miniatura|A cidade de Vigo ós seus atletas.
Era especialista en carreiras de fondo e nas probas de campo a través. Destacou a partir de finais da década dos oitenta e durante toda a década dos noventa. Foi compañeiro de atletas como Abel Antón, Martín Fiz, Antonio Serrano ou o tamén galego Alejandro Gómez entre outros.

## Véxase tamén 
### Bibliografía 
* 
* 
*
Alejandro Alvargonzález

**Alejandro Enrique Alvargonzález San Martín**, nado en Vigo o 11 de xullo de 1959, é un diplomático galego.

## Traxectoria 
Licenciado en Ciencias Políticas e Socioloxía. Ingresou en 1987 na Carreira Diplomática. Estivo destinado nas representacións diplomáticas españolas en Honduras, Exipto, Cuba e Suíza.

Foi embaixador de España en Bosnia e Hercegovina ata 2012, ano en que foi nomeado Secretario Xeral de Política de Defensa.

## Notas 
## Véxase tamén 
### Ligazóns externas 
* Alejandro Alvargonzález , na web de *La Moncloa*.
La Caixa

**La Caixa**, nome comercial da '''Caixa d'Estalvis i Pensions de Barcelona'* (en galego: *Caixa de Aforros e Pensións de Barcelona''), foi a caixa de aforros máis importante de Europa, España e Cataluña, cunha rede de máis de 5.500 oficinas, máis de 8.100 caixeiros automáticos, un persoal de máis de 27.000 empregados e máis de 10,7 millóns de clientes.

Desde 2010, no contexto da reestruturación das entidades de crédito españolas, la Caixa non ten actividade financeira nin bancaria, xa que segregou todos os seus activos comerciais nunha filial, denominada CaixaBank, da que é propietaria aproximadamente nun 65 %. Malia que a caixa de aforros xa non ten actividade bancaria, CaixaBank continúa usando o pseudónimo de "La Caixa" nas súas oficinas e na súa comunicación cos seus clientes, deixando a marca "CaixaBank" só para uso institucional.

O Grupo La Caixa xestiona un volume total de negocio bancario que ascende a máis de 411.522 millóns de euros (setembro de 2008), cuns recursos totais de clientes de máis de 238.404 millóns de euros.

## Véxase tamén 
### Ligazóns externas 
* Sitio oficial de "la Caixa"
Jeff Buckley

**Jeffrey Scott Buckley**, nado en Anaheim (California), o 17 de novembro de 1966 e finado en Memphis (Tennessee), o 29 de maio de 1997, foi un cantautor e guitarrista estadounidense reputado polo seu peculiar rango vocal de polo menos catro oitavas e media. 
## Traxectoria 
Trala publicación o 23 de agosto de 1994 do álbum de debut *Grace*, a crítica considerouno un dos artistas máis prometedores da súa xeración, o que o levou a facer unha xira mundial durante os seguintes dous anos. O álbum *Grace* inclúe 8 cancións orixinais e 3 versións, "" inspirado na versión de Nina Simmone, popularizada por Elkie Brooks en 1978, "", de A Boy was Born, Op.3, peza que Buckley coñeceu no instituto, baseada nun himno do século XIV, e por último a versión máis célebre de "Hallelluja" de Leonard Cohen, baseada nas gravacións de  para o disco tributo a Leonard Cohen . A versión acadou unha gran repercusión tanto a nivel de público como de prensa especializada, chegando a ser seleccionada como unha das 500 mellores cancións de todos os tempos pola revista Rolling Stone
### Falecemento
Non obstante, na cima da popularidade, morreu afogado mentres nadaba no río Wolf, , durante as sesións de gravación do que ía ser o seu segundo disco "Sketches for my Sweetheart the Drunk", que ía ser producido polo reputado músico da escena novaiorquina dos anos 70 Tom Verlaine (Televisión).

### Discografía 
#### Discos en estudio 
* 1994 - *Grace*.
* 1998 - *Sketches for My Sweetheart the Drunk* (álbum póstumo)
* 2016 - *You and I* (álbum póstumo)

#### Discos en directo 
* 2000 - *Mystery White Boy*
* 2001 - ''Live a L'Olympia*.
* 2003 - *Live at Sin-é (Legacy Edition)*
* 2009 - *Grace around the World*

#### EPs 
* 1993 - *Live at Sin-é*
* 1995 - *Live from the Bataclan*

#### Recompilatorios 
* 2002 - *Songs To No One 1991-1992*
* 2002 - *The Grace EPs*
* 2004 - *Grace (Legacy Edition)*.
* 2007 - *So Real: Songs from Jeff Buckley*
* 2010 - *The Jeff Buckley Collection*
* 2019 - *In Transition*

### Documentais 
* *Amazing Grace: Jeff Buckley* (2004) – na páxina. 
* *Everybody Here Wants You* (2002) – BBC.
* *Goodbye and Hello* (2000) da TV neerlandesa.
* *Fall in Light'' (1999) da TV francesa.

## Notas
A Aldea de Abaixo, Covas, Meaño

**A Aldea de Abaixo** é un lugar da parroquia de Covas no concello pontevedrés de Meaño na comarca do Salnés. Tiña 112 habitantes no ano 2016, segundo datos do IGE, dos que 53 eran mulleres e 59 homes, o que representa un aumento respecto ós anos 2010, cando tiña 107 veciños, e 2005, cando eran 90.

## Lugares e parroquias 
### Lugares de Covas 
### Parroquias de Meaño
Enrique Marco Nadal

**Enrique Marco Nadal**, nado en Valencia o 3 de maio de 1913 e finado en Torrent o 13 de novembro de 1994, foi un sindicalista do País Valenciano, membro da CNT.

## Traxectoria 
Obreiro ferroviario e militante libertario desde a súa mocidade. Despois de saír de España exiliado combateu nas filas aliadas na segunda guerra mundial. Tras o seu regreso clandestino á península, loitou contra a ditadura de Franco e foi Secretario Xeral da CNT na clandestinidade desde maio de 1946 até abril de 1947.

## Obra 
* Marco Nadal, Enrique: *Todos, contra Franco: la Alianza Nacional de Fuerzas Democráticas, 1944-1947*, Madrid: Queimada, 1982, ISBN 84-85735-17-X
Microsiervos

**Microsiervos** é un blog en lingua castelá de contidos diversos, malia estaren enfocados principalmente ao ámbito científico, a tecnoloxía en xeral e o humor. É o resultado da fusión de dous blogs, *Hiperespacio.com*, que comezara a publicarse o 19 de xullo de 2001, e o *Microsiervos.org*, que comezara en xaneiro de 2002. O nome vénlle en referencia á novela americana homónima (*Microserfs* en lingua inglesa), de Douglas Coupland, publicada en 1995. Ocupa, de forma continua desde o mes de abril de 2006, o posto #1 dos blogs máis vistos de España.

O blog comezou coma un blog persoal escrito por Álvaro Ibáñez ("Alvy"), Nacho Palou e Javier Pedreira ("Wicho").

## Notas 
## Véxase tamén 
### Ligazóns externas 
* Blog Microsiervos.com
Lista de presidentes do Congreso dos Deputados de España

O **presidente do Congreso dos Deputados** é o terceiro cargo en importancia no Estado Español segundo a Constitución española de 1978. A súa función é a presidencia do Congreso dos Deputados, e é escollido polos membros da cámara.

## Lista de Presidentes do Congreso dos Deputados de España 
## Liña do tempo dende 1979 

#Todas as lonxitudes mídense en píxeles
ImageSize = width:600 height:600 #Tamaño da imaxe: ancho, alto 
PlotArea = width:50 height:580 left:50 bottom:10 #Tamaño da gráfica en si dentro da imaxe: ancho, alto, marxe esquerda, marxe dereita
DateFormat = yyyy #Formato de datas= a-cifra de ano, m-cifra de mes, d-cifra de día.
Period = from:1979 till:2024 #Período representado: desde, até
TimeAxis = orientation:vertical #Orientación do eixe de tempos: horizontal ou vertical
ScaleMajor = unit:year increment:1 start:1979 #Escala

# Cando se sobrepoñen dúas frases, hai que
# que movelas a man coa variable $dx

Define $dx = 20 # shift text to right side of bar

PlotData=
#barra, color, ancho, ?, alineamiento, tamaño de fonte (XS,S,M,L,XL)
  bar:Líderes color:blue width:25 mark:(line,white) align:left fontsize:M
 
 #desde     até desprazamento($dx, píxeles) texto e enlace

 from:1979 till:1982 shift:($dx,0) color:green text: Landelino Lavilla 
 from:1982 till:1986 shift:($dx,0) color:red text:Gregorio Peces-Barba 
 from:1986 till:1996 shift:($dx,0) color:red text:Félix Pons 
 from:1996 till:2000 shift:($dx,0) color:blue text:Federico Trillo-Figueroa 
 from:2000 till:2004 shift:($dx,0) color:blue text:Luisa Fernanda Rudí 
 from:2004 till:2008 shift:($dx,0) color:red text:Manuel Marín
 from:2008 till:2011 shift:($dx,0) color:red text:José Bono
 from:2011 till:2016 shift:($dx,0) color:blue text:Jesús Posada
 from:2016 till:2016 shift:($dx,0) color:red text:Francisco Javier López Álvarez
 from:2016 till:2019 shift:($dx,0) color:blue text:Ana Pastor Julián
 from:2019 till:2023 shift:($dx,0) color:red text:Meritxell Batet i Lamaña
 from:2023 till:2024 shift:($dx,0) color:red text:Francina Armengol

## Notas 
## Véxase tamén 
### Outros artigos 
* Lista de Presidentes do Senado de España
John Carmack

**John D. Carmack**, nado en Roeland Park, Kansas o 20 de agosto de 1970, é un programador de videoxogos e enxeñeiro aeroespacial e de realidade virtual estadounidense. Foi un dos cofundadores da empresa de videoxogos id Software, xunto con John Romero, Tom Hall e Adrian Carmack. Carmack foi o principal programador dos videoxogos *Commander Keen*, *Wolfenstein 3D*, *Doom*, *Quake*, *Rage* e as súas respectivas continuacións. É notable tamén polas súas innovacións no campo dos gráficos en 3D xerados por computadora, como por exemplo o seu algoritmo da "Inversa de Carmack" para os volumes de sombras, ademais de ser un entusiasta dos foguetes e o fundador e enxeñeiro en xefe da empresa Armadillo Aerospace. En agosto de 2013 converteuse no CTO da empresa Oculus VR, que no 2014 pasou a ser unha subsidiaria de Facebook.

## Notas 
## Véxase tamén 
### Bibliografía 
* 

### Ligazóns externas 
*
Arriba e abaixo

***Arriba e abaixo*** (en ) é unha serie británica drama ambientada nunha mansión da aristocracia no barrio de Belgravia de Londres durante o  período eduardino, a primeira guerra mundial e no período de entreguerras que emitiu a ITV entre 1971 e 1975. En Galicia emitiuno a Televisión de Galicia en 1991.

## Desenvolvemento 
A serie reflicte a vida dos criados, que viven no andar de abaixo e dos señores - os Bellamy- que viven no andar de arriba durante o comezo do século XX, na serie aparecen os grandes eventos da época, como o afundimento do Titanic ou o crack do 29, pero tamén amosa o cambio gradual na vida cotiá, pretendendo ser un documento dos cambios sociais e tecnolóxicos que aconteceron entre 1903 e 1930. Recibiu un premio Emmy e un Globo de Ouro. En agosto de 2010 a BBC comezou a gravar un remake da serie en Gales.

## Notas
Televisión comunitaria

Unha **televisión comunitaria** é unha canle de televisión propiedade, operada e/ou programada por un grupo comunitario, xeralmente unha organización sen ánimo de lucro ou cooperativa aínda que nalgúns casos poden ser operadas por institutos, universidades, compañías por cable ou gobernos municipais.

## Australia 
En Australia as canles que teñen este tipo de licenza son C31 Adelaide, 31 Brisbane, C31 Melbourne,  West TV, TVS Sydney, LINCTV Lismore e Bushvision Mount Gambier.

## Canadá 
No Canadá por lei as compañías por cable teñen que operar ou emitir televisións comunitarias, a metade da programación ha de realizarse por produtores independentes, normalmente asociacións ou grupos de voluntarios.

## Estados Unidos 
Nos Estados Unidos coñécese como televisión de acceso público ( *Public-access television*) comezou en 1968, desenvolvéndose despois de que a Federal Communications Commission emitise o coñecido como *Third Report and Order* en 1972, que requiría a todos os sistemas de cable, dentro dos considerados como 100 primeiros mercados de televisión, a prover tres canles de acceso público (un educativo, un para o goberno local e outro de uso público), a partir de 1976 os sistemas de cable en comunidades con cando menos 3500 subscritores teñen que dispoñer de catro canles de acceso público e permitir acceso ao equipamento e estudios para uso do público ..

## Notas
A Calle, Beira, Carral

**A Calle** é un lugar da parroquia de Beira no concello coruñés de Carral na comarca da Coruña. Tiña 48 habitantes no ano 2016 segundo datos do INE dos cales 26 eran homes e 22 eran mulleres.

## Lugares e parroquias 
### Lugares de Beira 
### Parroquias de Carral 
## Notas
American Pie (serie de filmes)

***American Pie*** é unha serie de filmes en clave de comedia dirixidos a adolescentes concibidos por Adam Herz.

## Desenvolvemento 
O primeiro filme da franquía tivo a súa estrea o 9 de xullo de 1999 producido por Universal Pictures e distribuído por Universal Studios, converténdose nun fenómeno internacional de cultura popular, que propiciou a aparición de dúas secuelas para cine nun intervalo de dous anos, e desde 2005 realizáronse catro filmes máis para o mercado do vídeo. A serie orixinal contou cun presuposto orixinal de 95 millóns de dólares, recadando 754 millóns en todo o mundo.

## Argumento 
Ao longo da serie orixinal, Jim Levenstein (Jason Biggs) mantén unha relación con Michelle Flaherty (Alyson Hannigan), e xunto cos seus mellores amigos Kevin Myers (Thomas Ian Nicholas), Paul Finch (Eddie Kaye Thomas) e Chris Ostreicher (Chris Klein), intenta perder a súa virxindade. No segundo e terceiro filmes, con Steve Stifler (Seann William Scott), os amigos celebran unha festa de verán e planean a voda entre Levenstein eFlaherty. Os filmes de vídeo céntranse en familiares de Stifler, como o seu irmán Matt (Tad Hilgenbrink) e os seus primos Erik (John White), Dwight (Steve Talley), Scott (John Patrick Jordan), e os seus respectivos amigos realizando actividades semellantes.

## Personaxes
O Acevedo, Cerceda, Cerceda

**O Acevedo** é un lugar da parroquia de Cerceda no concello coruñés de Cerceda na comarca de Ordes. Tiña 66 habitantes no ano 2009 segundo datos do Instituto Nacional de Estadística dos cales 30 eran homes e 36 eran mulleres.

## Lugares e parroquias
### Lugares de Cerceda
### Parroquias de Cerceda
O Amilladoiro, Filgueira de Barranca, Oza-Cesuras

**O Amilladoiro** é un lugar da parroquia de Filgueira de Barranca no concello coruñés de Oza-Cesuras na comarca de Betanzos. Tiña 3 habitantes no ano 2009 segundo datos do Instituto Nacional de Estadística dos cales 1 era home e 2 eran mulleres.

## Lugares e parroquias 
### Lugares de Filgueira de Barranca 
### Parroquias de Oza-Cesuras
Microserfs

***Microserfs*** é unha novela escrita polo canadense Douglas Coupland e publicada en 1995 por HarperCollins.

## Características 
O texto proporciona un repaso de dúas subculturas da década de 1990. En primeiro lugar, introduce a vida dos empregados da multinacional da informática Microsoft: a xente encargada de crear o software co que funcionan os computadores da maioría das oficinas do mundo. Amósase como afecta a tecnoloxía e a personalidade de Bill Gates ás súas vidas. En segunda instancia, presenta os mesmos personaxes despois de se mudaren a California para traballar nunha pequena empresa acabada de crear.

## Véxase tamén 
### Ligazóns externas 
* "David Louis Edelman's review of the book" , no *Baltimore Evening*, 26 de xuño de 1995 .
Exposición Universal de Osaca de 1970

miniatura|dereita|Torre da Expo de Osaka.
A **Exposición Universal de Osaka de 1970** foi regulada pola Oficina Internacional de Exposicións e tivo lugar entre o 15 de marzo ao 13 de setembro do devandito ano na cidade xaponesa de Osaka. Os temas da exposición foron o Progreso e mais a Harmonía da Humanidade. Esta foi a primeira exposición do BIE levada a cabo no Xapón. Setenta e sete estados asistiron ao acontecemento, e durante seis meses, o número de visitantes alcanzou as 64&nbsp;210&nbsp;770 persoas. A candidatura da Exposición Universal presentouse o 11 de maio de 1966.

## Véxase tamén 
### Ligazóns externas 
* Páxina web do BIE
Río Francolí

O **Francolí** é un curto río catalán, que transcorre por varias comarcas da provincia de Tarragona. Ten 60&nbsp;km de lonxitude e desemboca no mar Mediterráneo, no porto de Tarragona.

Nace na Font Major, en L'Espluga de Francolí, da unión dos ríos Sec e Milans. É un río propio da cunca mediterránea, o seu caudal é irregular e provoca inundacións nalgunhas épocas do ano.

Os seus afluentes son o Milans, o Sec, o Anguera, o Brugent , o Torrent del Puig, o Torrent de Vallmoll, o Riu de Glorieta e a Riera de la Selva.

Durante o seu percorrido, pasa polos concellos de Vimbodí, L'Espluga de Francolí, Montblanc, Vilaverd, La Riba, Valls, La Masó, Constantí e Tarragona.
Thomas Gee

**Thomas Gee**, nado o 24 de xaneiro de 1815 e finado o 28 de setembro de 1898, foi un predicador nonconformista, xornalista a editor galés.

## Traxectoria 
Gee naceu en Dinbych. Aos catorce anos entrou na oficina da imprenta do seu pai, pero continuou cos seus estudos de gramática polas tardes.
En 1837 marchou a Londres para mellorar os seus coñecementos sobre impresión, e cando volveu a Gales un ano máis tarde, lanzouse na súa obra literaria, educativa e relixiosa, e a partir de 1845 fíxose cargo da empresa familiar converténdoa nunha auténtica editorial, Gwasg Gee. Entre as súas publicacións estaban a famosa revista trimestral *Y Traethodydd* ("O ensaísta"), *Y Gwyddoniadur Cymreig* ("Encyclopaedia Cambrensis"), e Dr. Silvan Evans; *English-Welsh Dictionary* (1868), pero o seu meirande logro neste ámbito foi a revista *Baner Cymru* ("A bandeira de Gales"), fundada en 1857 e fusionada con *Yr Amserau* ("Os tempos") dous anos máis tarde so o nome de *Baner ac Amserau Cymru*.

Esta publicación pronto foi vista como unha especie de oráculo en Gales, e desempeñou un gran papel na promoción do movemento nacionalista e de *home rule* no país. En cuestións educativas emprendeu unha loita longa exitosa a favor de escolas non confesionais e do establecemento dun sistema escolar intermedio. Avogou entusiasticamente pola separación Igrexa-Estado, e tivo un memorábel duelo xornalístico co Doutor John Owen sobre este asunto. A * Eisteddfod* atopou nel un amigo coidadoso e un sabio conselleiro. A autoridade da súa presenza, mestría na dicción e voz resoante fixeron del un efectivo orador. Ordenouse na igrexa metodista calvinista, en Bala en 1847, e entregou o seu tempo e o seu talento xenerosamente á Escola Dominical e ao Movemento pola Temperanza. Ao longo da súa vida creu máis no ministerio gratuíto itinerante que no fixo. Cando morreu en 1898, o seu funeral foi o máis impoñente que se vira nunca no norte de Gales.
Río Sénia

260px|miniatura|
O **Sénia** (en castelán: *Cenia*) é un curto río do leste de España, que transcorre entre as provincias de Tarragona e Castelló. Ten 49&nbsp;km de lonxitude e desemboca no mar Mediterráneo.

O río nace nos Ports de Beseit, no concello de La Pobla de Benifassà, na comarca do Maestrat. As súas augas acumúlanse pouco despois no encoro de Ulldecona, situado no mesmo termo municipal, a 477 m de altitude.

A partir do encoro, o río discorre por zonas de fortes pendentes, o que lle proporciona unha elevada osixenación, sendo a vexetación moi abundante, o que contribúe a manter o hábitat da vida piscícola. Posteriormente, e antes de chegar a La Sénia, existen derivacións de caudal que abastecen aos regadíos desta zona, unhas 2.360 hectáreas.

Pouco antes de La Sénia, o río alcanza a fronteira entre Cataluña e a Comunidade Valenciana; a partir de entón e ata a súa desembocadura, o Sénia servirá de límite fronteirizo entre estas dúas comunidades autónomas. A partir deste punto a canle practicamente non recibe achegues naturais e a calidade da auga empeora de forma notable.

Preto da localidade de Alcanar, o río entra na Plana de Vinaròs e desemboca no mar Mediterráneo.
A Lagoa, Grixalba, Sobrado

**A Lagoa** é un lugar da parroquia de Grixalba no concello coruñés de Sobrado da comarca da Terra de Melide. Tiña 13 habitantes no ano 2009 segundo datos do Instituto Nacional de Estadística dos cales 4 eran homes e 9 eran mulleres.

## Lugares e parroquias 
### Lugares de Grixalba 
### Parroquias de Sobrado
O Carballal, Castenda da Torre, Tordoia

**O Carballal** é un lugar da parroquia de Castenda da Torre no concello coruñés de Tordoia da comarca de Ordes. Segundo o IGE, no ano 2022 tiña 104 habitantes (50 homes e 54 mulleres), o que supón unha diminución con respecto ao ano 2009, cando tiña 144 habitantes.

## Lugares e parroquias 
### Lugares de Castenda da Torre 
### Parroquias de Tordoia 
## Notas
Aguiño, Aguiño, Ribeira

**Aguiño** é un lugar da parroquia de Aguiño no concello coruñés de Ribeira, na comarca da Barbanza. Segundo o padrón municipal (INE 2012) ten 2&nbsp;871 habitantes (1&nbsp;438 homes e 1&nbsp;433 mulleres).

## Lugares e parroquias 
### Lugares de Aguiño 
### Parroquias de Ribeira
Jim Marurai

**Jim Marurai**, nado o 9 de xullo de 1947 en Ivirua na illa de Mangaia e finado na mesma localidade en novembro de 2020, foi un político das Illas Cook, primeiro ministro desde o 14 de decembro de 2004 ata o 30 de novembro de 2010.

## Traxectoria 
Marurai licenciouse na Universidade de Otango en Dunedin (Nova Zelandia), foi elixido deputado por primeira vez en 1994 polo Partido da Alianza, posteriormente ingresou no Partido Democrático e foi ministro de educación e máis tarde primeiro ministro, pero en 2005 logo de disputas internas deixou o seu partido para formar o Partido Demo Tumu que gobernou en coalición co Partido das Illas Cook ata que se rompeu o acordo de goberno e formou unha nova coalición cos demócratas, volvendo ao seo deste partido antes das eleccións de 2006, permanecendo despois como primeiro ministro sen ter o liderado do partido. O 23 de decembro de 2009, substituíu o viceprimeiro ministro e líder do PD Terepai Maoate en favor de Robert Wigmore, provocando a dimisión dos ministros demócratas, e a expulsión de Marurai do partido.

En xaneiro de 2010, ante o anuncio dunha moción de censura apoiada por unha maioría dos deputados do Parlamento, Marurai anunciou que non ía convocar o parlamento por algúns meses, xa que non había necesidade da súa xuntanza ata a votación dos orzamentos, prevista para o 1 de xullo, os dous principais partidos, o Demócrata e o das Illas Cook decidiron acudir ao Representante da Raíña para que convocase ao parlamento, o que a constitución non prevé, xa que o Representante só pode actuar co aval do primeiro ministro.

O Partido Demócrata readmitiu a Marurai nunha conferencia celebrada en xuño de 2010., non obstante anunciou que non continuaría como primeiro ministro aínda se o seu partido gañase as eleccións de 2010., o que aconteceu revalidando Marurai o seu escano por Ivirua.

## Notas
## Véxase tamén
### Ligazóns externas
* Sitio oficial da oficina do primeiro ministro
* Perfil do goberno de Jim Marurai
* Perfil de Marurai no Parlamento
O Abelar, Curtis, Curtis

**O Abelar** é un lugar da parroquia de Curtis no concello coruñés de Curtis da comarca de Betanzos. Segundo o INE en 2018 tiña 15 habitantes (8 homes e 7 mulleres). Este lugar dista da capital do concello 1 quilómetro.

O fitónimo **O Abelar** refírese á abelá, o froito da abeleira.

## Lugares e parroquias 
### Lugares de Curtis 
### Parroquias de Curtis
Horace Walpole

**Horace Walpole**, IV conde de Orford, nado o 24 de setembro de 1717 e finado o 2 de marzo de 1797, foi un político, escritor e innovador arquitecto británico. Foi primo do mariño Lord Nelson. Escribiu a famosa novela gótica *O castelo de Otranto*, e multitude de documentación epistolar que ofrecen unha imaxe moi ilustrativa da aristocracia do seu tempo, particularmente desde o punto de vista intelectual.

## Obra 
* *Some Anecdotes of Painting in England* (1762)
* *The Castle of Otranto* (1764). Traducido ao galego por Alejandro Tobar como *O castelo de Otranto* no 2010 en Urco editora.
* *The Mysterious Mother* (1768)
* *Historic Doubts on the Life and Reign of Richard III* (1768)
* *On Modern Gardening* (1780)
* *A Description of the Villa of Mr. Horace Walpole* (1784)
* *Hieroglyphic Tales* (1785)

## Véxase tamén 
### Ligazóns externas 
* Horace Walpole
A Brixaría, Curtis, Curtis

**A Brixaría** é un lugar da parroquia de Curtis no concello coruñés de Curtis da comarca de Betanzos. Tiña 26 habitantes no ano 2009 segundo datos do Instituto Nacional de Estadística dos cales 13 eran homes e 13 eran mulleres.

## Lugares e parroquias 
### Lugares de Curtis 
### Parroquias de Curtis
A Brixaría

O topónimo **A Brixaría** pode referirse a:

;En Galiza
***A Brixaría**, lugar da parroquia de Curtis, no concello de Curtis;
***A Brixaría**, lugar da parroquia de Grixalba, no concello de Sobrado.

## Véxase tamén
### Outros artigos
***A Brixería**, lugar da parroquia de Cospindo, no concello de Ponteceso.
O castelo de Otranto

***O castelo de Otranto***, no orixinal en lingua inglesa *The Castle of Otranto* é unha novela escrita por Horace Walpole en 1764. Está considerado o texto inaugural da chamada literatura gótica, un xénero literario que chegou a ser extremadamente popular contra finais do século XVIII e comezos do XIX.

## Historia e características 
Da primeira edición de *The Castle of Otranto* ocupouse *Strawberry Hills Press*, casa editorial que tamén fixo unha segunda tiraxe na que lle foi engadido o subtítulo *A Gothic Story*, en 1765. A novena edición foi en 1976, en Londres, por *Cooper & Graham*.

Foi traducido a outras linguas, primeiramente a francés, alemán e italiano. En 1797, ano da morte do autor, apareceu en Francia unha tradución anónima e non autorizada baixo o título *Isabelle et Theodore*.

A súa obra completa publicouse en 1798 como *The Works of Horatio Walpole, Earl of Orford*, e correu a cargo de Mary Berry. Considérase aquela a versión definitiva de *The Castle of Otranto*.

### Argumento 
miniatura|dereita|Walpole, autor da obra.
A trama sucede no castelo, que é o principal protagonista. O lector é infomado inicialmente de que o lexítimo propietario fora asasinado nas cruzadas, o que motivou que usurpase o seu lugar Manfred, mais o castelo ten unha maldición. O fillo de Manfred casa cunha moza, pero logo morre e a partir de aí, os acontecementos vanse encerellando.

En contraposición coa novela histórica que logo se popularizaría a través de autores como Walter Scott, os sucesos non serven como escusa para expor un período histórico senón que é este o que se subxuga aos acontecementos creando unha atmosfera adecuada.

A historia está sustentada nun personaxes arquetípicos e o estilo narrativo non achega nada novo con respecto a outras obras da época, como por exemplo *The Castle spectre* (1797) ou *The Mysterious Marriage* (1798), de Matthew Gregory Lewis e de Harriet Lee, respectivamente.

## Véxase tamén 
### Ligazóns externas 
* *The Castle of Otranto*, texto orixinal no Proxecto Gutenberg. 

## Notas
O Bullo, Coirós, Coirós

**O Bullo** é un lugar da parroquia de Coirós no concello coruñés de Coirós da comarca de Betanzos. Tiña 23 habitantes no ano 2013 segundo datos do Instituto Nacional de Estadística dos cales 14 eran homes e 9 eran mulleres.

## Lugares e parroquias
### Lugares de Coirós
### Parroquias de Coirós
Chevy Chase

miniatura|Chevy Chase en 2010
**Cornelius Crane** "**Chevy**" **Chase**, nado o 8 de outubro de 1943 en Manhattan, Nova York, é un humorista, escritor e actor estadounidense.

## Traxectoria 
Comezou a súa carreira de humorista no grupo de humoristas *Channel One* dos que foi un dos cofundadores en 1967, actuou en *The National Lampoon Radio Hour* (1973-1974), un programa de radio creado pola revista *National Lampoon*, rapidamente converteuse nun membro fixo, como guionista e membro principal do equipo do *Saturday Night Live,* onde o seu espazo *Weekend Update* que comezou a emitirse en 1975 fíxose un dos puntos fortes do programa, aumentou a súa popularidade interpretando a Clark Griswold en cinco filmes da serie ''National Lampoon's Vacation* (1983-2010) e outros papeis nas comedias *Caddyshack* (1980), *Fletch* (1985), e *¡Three Amigos!* (1986). Presentou os Oscars dúas veces, en 1987 e 1988, e durante algún tempo tivo o seu propio talk show nocturno, *The Chevy Chase Show*. Dende 2009 interpretou a Pierce Hawthorne na serie da NBC *Community''.

## Véxase tamén
O Ar, Abellá, Frades

**O Ar** é un lugar da parroquia de Abellá no concello coruñés de Frades da comarca de Ordes. Tiña 13 habitantes no ano 2018 segundo datos do Instituto Nacional de Estadística dos cales 6 eran homes e 7 eran mulleres.

## Lugares e parroquias 
### Lugares de Abellá 
### Parroquias de Frades
O Cal de Samede, Ambroa, Irixoa

**O Cal de Samede** é un lugar da parroquia de Ambroa no concello coruñés de Irixoa da comarca de Betanzos. 

Segundo o Instituto Galego de Estatística, en 2024 tiña 18 habitantes (9 homes e 9 mulleres), o que supón unha diminución con respecto a 2011, cando tiña 19 habitantes.

## Lugares e parroquias 
### Lugares de Ambroa 
### Parroquias de Irixoa 
## Notas
Sneekweek

miniatura|Unha regata durante un *Sneekweek* na década de 1970
O **Sneekweek** en neerlandés e oficialmente e **Snitswike** en frisón, é un evento deportivo de vela organizado anualmente pola Koninklijke Watersportvereniging de Snits en Frisia, durante unha semana celébranse todos os días regatas en varias categorías no Snitser Mar, denominado en neerlandés *Sneekmeer*, e no Goaiïngarypster Puollen, ademais tamén se organizan varias actividades festivas na vila de Snits, como exhibicións de barcos, concertos e unha feira.

## Historia 
Durante a ocupación francesa, un personaxe popular en Snits, Jacob Visser foi obrigado a prestar servizo no exército francés e sen noticias del logo da ocupación foi declarado morto, pero en 1814 soubose que desertara e chegara a De Jouwer dirixíndose cara a súa vila natal en barco, os veciños fórono recibir nos seus propios barcos de xeito festivo, a cerimonia perviviu en anos posteriores, pero non foi ata 1935 cando se organizou por primeira vez a Sneekweek tal como se coñece agora. En 2010 como homenaxe no seu 75 aniversario participou a raíña Beatriz co De Groene Draeck, o iate real.
## Notas 
## Véxase tamén 
### Outros artigos 
*24 Uurs Zeilrace
*200 Myls 'SOLO'
### Ligazóns externas 
*Sitio oficial (en neerlandés)
*Novas do Sneekweek (en neerlandés)
*Vídeo sobre a Sneekweek (en frisón)
Brose Arena

miniatura|Interior do pavillón.
O **Brose Arena**, é un pavillón deportivo situado na cidade de Bamberg, Alemaña, no estado de Baviera. Foi comezado a construír en 2000 e inaugurado un ano despois, en 2001. Con capacidade para 6.249 en partidos de baloncesto, alberga os encontros como local do Brose Baskets, equipo que compite na Basketball Bundesliga, máxima competición do baloncesto alemán e eventualmente na Euroliga.

O recinto orixinariamente tiña capacidade para 4.750 persoas mais foi remodelado e reinaugurado en outubro de 2006. Para outros eventos, como concertos, o pavillón pode albergar entre 9.000 e 10.000 espectadores.

## Notas 
## Véxase tamén
### Outros artigos
*Brose Baskets
### Ligazóns externas
*Sitio web oficial
Felching

O **felching** é unha parafilia que consiste en introducir na boca o seme exaculado previamente no ano ou na vaxina da parella. Pode realizarse succionando, ou ben deixando que pingue mentres se fai un cunnilingus ou anilingus. Tras succionar o seme, este pódese pasar de boca a boca á parella ou unha terceira persoa (*snowballing*), aínda que esta práctica adoita estar asociada máis a miúdo á felación.

## Véxase tamén 
### Bibliografía 
* Farrell, Ronald A. (March 1972). "*The Argot of the Homosexual Subculture*". Anthropological Linguistics (The Trustees of Indiana University) 14 (3): 97–109. ISSN 00035483.
.xxx

O dominio **.xxx** é un dominio de Internet patrocinado de nivel superior de *ICM Registry*, que formará parte do sistema de dominios de Internet a partir de 2011. Será un dominio exclusivo para páxinas web con contido pornográfico ou erótico.

## Historia e características 
Fora proposto en 2001 pola compañía ICM Registry e aprobado catro anos máis tarde pola ICANN (Corporación de Internet para a Asignación de Nomes e Números) pero finalmente foi rexeitado en 2006 logo de varias protestas de grupos conservadores e relixiosos. En 2007 ICM Registry fixo un novo pedido, e logo dunha reunión en Lisboa o proxecto foi outra vez rexeitado pola ICANN.

En 2010 o proxecto é novamente revivido. Logo de que estudos independentes concluísen que as decisións anteriores eran inxustas e que o plan debía de ser reconsiderado, a ICANN confirmou que os seus directores discutiriann este plan durante unha reunión o 12 de marzo de 2010 en Nairobi, mais a mencionada reunión tivo demoras e a organización decidiu suspender a decisión final até xuño de 2010. O 25 de xuño de 2010 logo dunha reunión en Bruxelas a ICANN aproba definitivamente o dominio .xxx. Desta forma, xa se poden pre-rexistrar os dominios a través de ICM.

## Véxase tamén 
### Ligazóns externas 
* Sitio oficial para rexistros do dominio
X-Rated Critics Organization

miniatura|dereita|XRCO en 2009.
O **X-Rated Critics Organización**, coñecido tamén co acrónimo **XRCO**, é un grupo de escritores e editores da industria do entretemento para adultos que cada ano outorga os premios ao recoñecemento do progreso dentro da industria. A organización foi fundada en 1984, composta de escritores dos Ánxeles, Nova York e Filadelfia. Jim Holliday, produtor gañador do Premio AVN e historiador, foi o fundador da *X-Rated Critics Organization*.

## Véxase tamén 
### Ligazóns externas 
*Páxina oficial
Bretoña, Curro, Barro

**Bretoña** é un lugar da parroquia de Curro no concello pontevedrés de Barro na comarca de Pontevedra. Tiña 311 habitantes no ano 2016 segundo datos do Instituto Nacional de Estadística dos cales 151 eran homes e 160 eran mulleres.

## Lugares e parroquias 
### Lugares de Curro 
### Parroquias de Barro
Castro, Abeancos, Melide

**Castro** é un lugar da parroquia de Abeancos no concello coruñés de Melide na comarca da Terra de Melide. Tiña 2 habitantes no ano 2009 segundo datos do Instituto Nacional de Estadística, dos cales eran 1 home e 1 muller.

## Toponimia 
A orixe do topónimo é o latín , que fai referencia a unha fortaleza ou poboado fortificado.

## Lugares e parroquias 
### Lugares da parroquia de Abeancos 
### Parroquias de Melide 
## Notas 
## Véxase tamén 
### Outros artigos 
* Lugares de Melide
Barcia, Bemantes, Miño

**Barcia** é un lugar da parroquia de Bemantes no concello coruñés de Miño na comarca de Betanzos. Tiña 4 habitantes no ano 2010 segundo datos do INE, dos cales 1 era home e 3 eran mulleres.

## Lugares e parroquias 
### Lugares da parroquia de Bemantes 
### Parroquias de Miño
Compostela, Abeancos, Melide

**Compostela** (do latín *campus estellae*, 'campo da estrela'. Pode provir tamén do latín *compositum tellus*, 'terra composta ou fermosa' ou de *compositum*, 'enterrado') é un lugar da parroquia de Abeancos no concello coruñés de Melide na comarca da Terra de Melide. Tiña 16 habitantes no ano 2009 segundo datos do Instituto Nacional de Estadística, dos cales 6 eran homes e 10 eran mulleres.

## Lugares e parroquias 
### Lugares da parroquia de Abeancos 
### Parroquias de Melide 
## Notas
Gwalchmai ap Meilyr

**Gwalchmai ap Meilyr** (fl. 1130 - 1180) foi un poeta cortesán en galés orixinario de Ynys Môn que compuxo poemas en louvanza de Owain Gwynedd, rei de Gwynedd, e os seus irmáns. O seu pai fora outro gran poeta, Meilyr Brydydd, e os seus fillos Meilyr ap Gwalchmai e Einion ap Gwalchmai fórono tamén. É homónimo de Gwalchmei ap Gwyar, unha figura das lendas galesas que se di que fora sobriño de Artur, coñecido en inglés como Gawain e en galego como Gauvain ou Galván.

## Véxase tamén 
[//cy.wikisource.org/wiki/Categori:Gwalchmai_ap_Meilyr Gwalchmai ap Meilyr na Wikisource]

### Bibliografía 
* J.E. Caerwyn-Williams (ed.), ''Gwaith Meilyr Brydydd a'i ddisgynyddion'' (Cardiff, 1994). ISBN 0-7083-1187-3 (en galés).
Rías Baixas (homónimos)

Co nome de **Rías Baixas** podemos referirnos a:

*As Rías Baixas: a ría de Baiona, a de Vigo, a de Aldán, a de Pontevedra, a de Arousa, a de Muros e Noia e a de Corcubión.
*A serie de televisión ''Rías Baixas.
*A denominación de orixe de viño Rías Baixas
*A autovía A-52, tamén chamada Autovía das Rías Baixas.
Pancho Martínez

**Andrés Martínez García**, coñecido como **Pancho Martínez**, nado en Rianxo o 30 de decembro de 1957 e finado na mesma vila o 24 de novembro de 2010, foi un actor, director de teatro e dramaturgo galego.

## Traxectoria 
Como estudante de bacharelato en Padrón coñeceu o profesor e poeta Bernardino Graña. De volta en Rianxo comezou a traballar no teatro afeccionado. Posteriormente traballou como actor de dobraxe e iniciouse como actor para cinema co filme *Urxa*.

A partir da década dos noventa, alternou as súas interpretacións en series de televisión co seu labor en obras de teatro, tanto como actor e autor coma como director. Tamén colaborou con distintos medios de comunicación, como *El Correo Gallego* ou a Radio Galega.

### Principais papeis 
#### Televisión 
* *Brigada Central (un episodio en 1989)
* *El Comisario* (Telecinco, tres episodios en 2002).
* *Rías Baixas*
* *Terra de Miranda*
* *Gondar* (un episodio en 2009).

#### Teatro 
* *O mozo que chegou de lonxe* (Centro Dramático Galego, dirixida por Mario Gas).
* *Xelmírez ou a gloria de Compostela* (Centro Dramático Galego, dirixida por Roberto Vidal Bolaño).

### Obras 
* *Sempre en Rianxo. O soño do barbeiro* (2008)
* *O paxaro pinto'' (sen rematar).

## Notas 
## Vida persoal 
Rexentaba ademais un coñecido restaurante en Rianxo, chamado Don Pancho.
Troublemaker

"**Troublemaker**" é unha canción da banda de rock alternativo estadounidense Weezer, editada o 26 de xullo do 2008 (dixitalmente o 20 de maio) como terceiro sinxelo do seu álbum *Weezer*. Estreouse no número 39 da lista da Billboard *Hot Modern Rock Tracks*, e acadou o seu segundfo posto.

Anteriormente pensouse na canción como primeiro sinxelo do álbum, pero por razóns descoñecidas finalmente foi elixida "Pork and Beans".

Rivers Cuomo afirmou que o tema, xunto con outros do *The Red Album*, estaba fortemente influenciado polo rapeiro Eminem e pola "súa divertida forma de usar rimas".

A canción foi lanzada como contido descargable para os videoxogos *Rock Band* (xunto con "Dreamin'" e "The Greatest Man That Ever Lived") e *Tap Tap Revenge*. A canción usouse tamén para anuncios da televisión da serie *The Mentalist* e no trailer da película *Fired Up*.
The Greatest Man That Ever Lived (Variations on a Shaker Hymn)

"**The Greatest Man That Ever Lived (Variations on a Shaker Hymn)**" é unha canción da banda de rock alternativo estadounidense Weezer, editada o 13 de maio do 2008 como sinxelo do seu sexto álbum, *Weezer*.

Despois de ser anunciado como terceiro sinxelo tamén se anunciou un vídeo musical para o tema, porén este nunca chegou a facerse. Cuomo describiu á canción como a "máis ambiciosa" que ten composto, e trátase do seu tema favorito de Weezer.
Eugenio Serrano de Casanova

**Eugenio Rufino Serrano de Casanova**, nado en Neda en 1841 e finado en Barcelona en 1920, foi un militar e empresario galego, coñecido por ser o impulsor da Exposición Universal de Barcelona de 1888.

## Traxectoria 
Fillo doo curtidor Martín Serrano, que foi alcalde de Neda en dúas ocasións, tivo oito irmáns máis. Despois de comezar a estudar en Ferrol, aos 18 anos (1859) marchou a Madrid para facer estudos de perito mercantil. Ao pouco alistouse no exército onde consegue un posto como capitán da administración militar. Tras o exilio de Isabel II, pasouse ao exército carlista e marchou a Barcelona, onde se implicou no proceso que levou á Terceira Guerra Carlista.

Antes de que estourase o novo levantamento apartouse do carlismo e marchou a París, onde creou a revista *Gazette des touristes*, dedicada ao turismo termal. Como parte das súas actividades empresariais, en 1873 acudiu á Exposición Universal de Viena, un feito que o marcou persoal e profesionalmente para toda a vida. Foi secretario da Exposición Universal de Filadelfia en 1876 e actuou como delegado rexio en todas as exposicións celebradas en Europa: Frankfurt, Bordeos, Ámsterdam, Niza, Liverpool, así como nas exposicións universais de París (1878) e de Antuerpe (1885).

Nese ano trasladouse a Barcelona coa idea de promover unha exposición universal na capital catalá, onde estableceu unha xunta organizadora na que se integra tamén o enxeñeiro ferrolán Andrés Comerma. O 11 de marzo de 1885 propúxolle ao Concello de Barcelona a organización dunha exposición universal, sen financiamento público, en troques da cesión temporal dos terreos (200.000 m²) e dos dereitos de explotación, acordo que asina o 9 de xuño co alcalde Francesc Rius i Taulet.

En 1887 Serrano Casanova demostrou a súa incapacidade para levar un proxecto desa envergadura e foi apartado do proxecto a cambio dunha indemnización. Segundo os seus biógrafos Juan Prados Tizón e Jaume Roulón Lluís, a manobra respondía a un interese do concello por controlar o proxecto, no que a burguesía local viu a posibilidade de obter cuantiosos beneficios. En maio de 1888 púidose finalmente realizar a exposición, pero sen a súa presenza. A partir dese momento converteuse en propietario de dous balnearios na provincia de Xirona.

Faleceu en 1920 en Barcelona e foi soterrado nunha foxa común no cemiterio de Montjuïc.

## Vida persoal 
Casou e tivo un fillo. Dúas bisnetas forman o dúo musical Hermanas Serrano.

## Notas
I'm Your Daddy

"'''I'm Your Daddy'*" é unha canción da banda de rock alternativo estadounidense Weezer, editada o 20 de xaneiro do 2010 como sinxelo do álbum *Raditude*. Estreouse no número 30 na lista *Modern Rock Tracks''.
Borreiros, Castenda da Torre, Tordoia

**Borreiros** é un lugar da parroquia de Castenda da Torre no concello coruñés de Tordoia da comarca de Ordes. Segundo o IGE tiña 8 habitantes no ano 2022 (4 homes e 4 mulleres), o que supón unha diminución con respecto ao ano 2009, cando tiña 9 habitantes.

## Lugares e parroquias 
### Lugares de Castenda da Torre 
### Parroquias de Tordoia 
## Notas
Memories

"**Memories**" é unha canción da banda de rock alternativo estadounidense Weezer, editada o 10 de agosto do 2010 como primeiro sinxelo do seu álbum *Hurley*.

## Listaxe de cancións 
#"Memories" - 3:16
Bambán Club

***Bambán Club*** foi un programa de entretemento da Televisión de Galicia que se emitiu en  1991.

## Desenvolvemento 
O programa ambiéntase no marco dun club nocturno da década de 1930 con público en directo, estaba dirixido por Fidel Fernán e Francisco Novo, con guión de Xurxo Souto e Pilar Comesana e presentado por María Xosé Rodríguez, consistía en actuacións musicais, humor e entrevistas a famosos e xentes do común.
(If You're Wondering If I Want You To) I Want You To

"'''(If You're Wondering If I Want You to) I Want You to'*" é unha canción da banda de rock alternativo estadounidense Weezer, editada o 18 de agosto do 2009 como primeiro sinxelo do seu álbum *Raditude*. Estreouse no número 21 da *Billboard Rock Songs Chart*, e na mesma posición na  lista *Alternative Songs''. A canción foi tocada por vez primeira ao vivo o 23 de agosto do 2009 en Toronto, Ontario.

## Listaxe de cancións 
;Descarga dixital
#"(If You're Wondering If I Want You to) I Want You to" – 3:28

;7"
#"(If You're Wondering If I Want You to) I Want You to" – 3:28
#"Should I Stay or Should I Go?" (vivo; versión de The Clash) – 3:07

;Promocional
;;Promo radio CD
#"(If You're Wondering If I Want You to) I Want You to" – 3:28

;;7" promocional
#"(If You're Wondering If I Want You to) I Want You to" – 3:28
#"I Woke Up In Love This Morning" (versión de The Partridge Family) – 3:01
Meilyr Brydydd

**Meilyr Brydydd** (*fl.* 1100-1137) é o primeiro do grupo de poetas galeses coñecidos como Poetas dos Príncipes ou *Gogynfeirdd* cuxa obra sobreviviu.
Meilyr foi o poeta da corte de Gruffudd ap Cynan (c. 1055-1137), rei de Gwynedd. Compuxo unha notábel *awdl farwnad* (elexía) pola morte do seu patrón e un *marwysgafn* sobre a inminencia do seu propio final, remarcábel na súa intensidade e a profundidade do seu sentimento.
Foi o pai doutro coñecido poeta: Gwalchmai ap Meilyr.
## Notas 
## Véxase tamén 
### Bibliografía 
* J.E. Caerwyn Williams & Peredur I. Lynch (ed.), ''Gwaith Meilyr Brydydd a'i Ddisgynyddion'', Cyfres Beirdd y Tywysogion I (Cardiff, 1994). ISBN 0-7083-1187-3
Antonio Martín Puentes Rivera

**Antonio Martín Puentes Rivera**, coñecido como "*Max*", nado en Vigo o 20 de marzo de 1974, é director, supervisor de animación e animador 3D. En 2010 estaba á fronte do departamento de animación de Bren Entertainment, estudo de animación pertencente ao grupo Filmax, unha das factorias de animación máis importantes e recoñecidas tanto dentro como fóra do Estado español. Recibiu o premio Goya ou Premio Anual da Academia a mellor película de animación en catro ocasións.

Dende 1991 é tamén guitarrista da banda Skacha, unha banda de punk-rock viguesa.

## Obra 
* *Pérez 2, el ratoncito de tus sueños.* (2008). Codirector de Animación 3D.
* *Donkey Xote.* (2007). Animador 3D.
* *Nocturna.* (2007). Animador 3D.
* *Pérez, el ratoncito de tus sueños.* (2006). Animador 3D.
* *Gisaku*. (2005). Animador 3D.
* *Pinocho 3000.* (2004). Animador 3D.
* *El Cid, La Leyenda.* (2003). Animador 3D.

## Véxase tamén 
### Ligazóns externas 
* Myspace de Skacha
O Castro, Ardemil, Ordes

**O Castro** é un lugar da parroquia de Ardemil no concello coruñés de Ordes da comarca de Ordes. Tiña 31 habitantes no ano 2009 segundo datos do Instituto Nacional de Estadística, dos cales 21 eran homes e 17 eran mulleres.

## Lugares e parroquias 
### Lugares de Ardemil 
### Parroquias de Ordes
Bran, Os Ánxeles, Oroso

**Bran** é un lugar da parroquia de Os Ánxeles no concello coruñés de Oroso da comarca de Ordes. Tiña 15 habitantes no ano 2018 segundo datos do Instituto Nacional de Estadística, dos cales 6 eran homes e 9 eran mulleres.

## Lugares e parroquias 
### Lugares dos Ánxeles 
### Parroquias de Oroso
Bando, Bandoxa, Oza-Cesuras

**Bando** é un lugar da parroquia de Bandoxa no concello coruñés de Oza-Cesuras na comarca de Betanzos. Tiña 17 habitantes no ano 2010 segundo datos do Instituto Galego de Estatística, dos cales eran 8 homes e 9 mulleres, o que supón unha diminución con relación ao ano 2000 cando tiña 19 habitantes.

## Lugares e parroquias 
### Lugares da parroquia de Bandoxa 
### Parroquias de Oza-Cesuras
Asorei

Como topónimo **Asorei** pode referirse a:

;En Galiza
***Asorei**, parroquia do concello de Vila de Cruces;
****Asorei**, lugar de dita parroquia.

## Véxase tamén
### Outros artigos
Raúl Baltar

**Raúl Baltar Estévez**, nado en Vigo o 7 de abril de 1963, é un banqueiro galego.

## Traxectoria 
É licenciado en Ciencias Económicas e Empresariais dende 1987 pola Universidade Autónoma de Madrid.

Iniciou a súa carreira profesional como asesor na recoñecida empresa consultora *Arthur Andersen S.A.*, especializándose en auditorías para o sector financeiro. Tamén ocupou importantes posicións no Banco Zaragozano, onde estabeleceu traballou como Xerente de Auditoría Interna entre 1991 e 1994, Director Xerente Xeral de B.Z Xestión, tamén do Grupo Banco Zaragozano, entre 1994 e 1997 e Xerente de Banca Privada entre 1997 e 1998, até alcanzar a Xerencia Territorial de Andalucía, Estremadura e as Canarias (1998-2000).

Desempeña, dende o 2008, o cargo de Director da Asociación Bancaria de Venezuela.

## Véxase tamén 
### Ligazóns externas 
* Blog de Raúl Baltar Estévez
Bando

O termo **bando** pode referirse a:

* **Bando**, forma oficial dos concellos en España para emitir comunicados;
* **Bando nacional**, nome co que se autodenominaron os sublevados na guerra civil;
* **Bando**, arte marcial birmana;
* **Bando**, grupo de aves que actúan de modo homoxéneo mentres voan ou se alimentan;

Como topónimo **Bando** pode referirse a:

;En Galiza
***Bando** parroquia do concello de Santiago de Compostela;
****Bando de Abaixo**, lugar de dita parroquia;
****Bando de Arriba**, lugar de dita parroquia;
***Bandoxa** parroquia do concello de Oza-Cesuras;
****Bando** lugar de dita parroquia;
****Bandoxa** lugar de dita parroquia;
***O Bando** lugar da parroquia de Oza no concello de Oza-Cesuras;
***Bandomil** lugar da parroquia de Couto no concello de Taboada;
***Bandoncel** lugar da parroquia de San Breixo de Parga no concello de Guitiriz.

;Fóra de Galiza

;No Xapón
***Bandō** concello da prefectura de Ibaraki.

## Véxase tamén
### Outros artigos